Komisijos pranešimas Europos Parlamentui ir Tarybai dėl EŽŪOGF Garantijų skyriaus išlaidų - Išankstinio perspėjimo sistema Nr. 7/2006 /* SEK/2006/1111 galutinis */





[pic] | EUROPOS BENDRIJŲ KOMISIJA | Briuselis, 1.9.2006 SEK(2006) 1111 galutinis KOMISIJOS PRANEŠIMAS EUROPOS PARLAMENTUI IR TARYBAI dėl EŽŪOGF Garantijų skyriaus išlaidų Išankstinio perspėjimo sistema Nr. 7/2006 TURINYS 1. ĮžANGA 3 2. PASTABOS DėL 2006 M. BIUDžETO VYKDYMO 3 3. IšVADOS 4 1. ĮžANGA 1 priede pateikiami duomenys apie 2005 m. spalio 16 d. – 2006 m. gegužės 31 d. faktinį biudžeto vykdymą, kuris lyginamas su išlaidų metmenimis, nubrėžtais pagal rodiklį, remiantis 2000 m. rugsėjo 26 d. Tarybos reglamento (EB) Nr. 2040/2000 dėl biudžeto vykdymo tvarkos[1] 7 straipsnio nuostatomis. 2. PASTABOS DėL 2006 M. BIUDžETO VYKDYMO Toliau trumpai apibūdinami reikšmingiausi faktinio ir rodikliu numatyto 2006 m. biudžeto vykdymo lygio skirtumai įvairiuose sektoriuose (Pastaba: skliausteliuose pateikiamas faktinis vykdymo lygis: (+) viršytas, (–) nepasiektas). 2.1. Piniginiai veiksniai Dolerio ir euro kurso santykis Per minėtą laikotarpį patirtose išlaidose atsispindi dolerio ir euro kurso santykio kitimas. Didžiosios dalies eksporto grąžinamųjų išmokų už žemės ūkio produktus, ypač už grūdus ir cukrų, bei tam tikros valstybių vidaus pagalbos, pvz., pagalbos už medvilnę, išlaidas paveikia euro ir dolerio kurso kaita. Vadovaujantis Reglamento (EB) Nr. 2040/2000 8 straipsnio 1 dalimi, biudžeto valdymo institucijos priimtas biudžetas buvo parengtas remiantis vidutiniu JAV dolerio ir euro kursu 2005 m. liepos–rugsėjo mėn., t. y. 1 EUR = 1,22 USD. Reikėtų pažymėti, kad 2005 m. rugpjūčio 1 d. – 2006 m. gegužės 31 d. vidutinis kursas apytiksliai buvo 1 EUR = 1,21 USD, t. y. maždaug 1 % žemesnis už kursą, kuriuo remtasi rengiant 2006 m. biudžetą. 2.2. 1a išlaidų subkategorija – BŽŪP išlaidos (neskaitant kaimo plėtros) 2.2.1. Cukrus (+316,3 mln. EUR), Vaisiai ir daržovės (–118,4 mln. EUR) ir pienas (–114,8 mln. EUR) Vykdymo struktūros šiuose sektoriuose priežastys išlieka tokios pačios, kaip ir tos, kurios pateiktos ankstesnėje Išankstinio perspėjimo sistemos ataskaitoje Nr. 5-6/2006. 2.2.2. Grąžinamosios išmokos už 1 priede neįrašytus produktus (–84,2 mln. EUR) Dėl apskritai sumažėjusių eksporto grąžinamųjų išmokų normų ir mažesnio eksportuoto perdirbtų žemės ūkio produktų kiekio valstybės narės išmokėjo mažiau grąžinamųjų išmokų – tai lėmė šiuo metu nepakankamą asignavimų pagal šią priemonę panaudojimą ir tikimasi, kad tokia padėtis išliks iki biudžetinių metų pabaigos. 2.2.3. Tekstilės augalai (– 13,7 mln. EUR) Komisija priėmė sprendimą dėl pagalbos už medvilnę. Dėl padidėjusių medvilnės kainų pasaulyje sumažėjo pagalbos norma ir atitinkamai sumažėjo mokėtinų išmokų; to pasekmė – iki kitų biudžetinių metų asignavimai pagal šią priemonę lieka nepakankamai panaudoti. 2.2.4. Kiauliena, kiaušiniai ir paukštiena, bitininkystė (–43,6 mln. EUR) Šiuo metu, nutraukus eksporto grąžinamųjų išmokų už šviežią ir sušaldytą kiaulieną mokėjimą, sumažėtų mokėjimai. Šis faktas jau užfiksuotas rodiklio duomenyse. Tačiau įvertinus išimtinės paramos priemonių kiaušinių ir paukštienos sektoriams dėl paukščių gripo epidemijos išlaidas ir tuo atveju, jei valstybės narės mokės visą šiais biudžetiniais metais nuspręstą teikti pagalbą, nesitikima, kad iki biudžetinių metų pabaigos asignavimai išliks nepanaudoti. 2.2.5. Tiesioginė pagalba (–1 769,1 mln. EUR) Šiuo metu nepakankamai panaudoti asignavimai pagal visas priemones, finansuojamas pagal šį straipsnį, yra maždaug 40 % žemiau lygio, nustatyto 2006 m. balandžio mėn. pabaigoje. Kalbant apie atsietą tiesioginę pagalbą, reikia aiškiai pasakyti, kad nepakankamas jai skirtų asignavimų panaudojimas taip pat sumažėjo maždaug 66 %, palyginti su tuo pačiu laikotarpiu. Komisija, remdamasi valstybių narių reguliariai teikiama informacija, atidžiai stebi asignavimų panaudojimą. Šiuo metu Komisija negali teigti, kad biudžeto asignavimai pagal šią priemonę bus visiškai panaudoti. 3. IšVADOS 1a išlaidų subkategorijoje valstybių narių išlaidoms nuo 2005 m. spalio 16 d. iki 2006 m. gegužės 31 d. panaudota 36 312,8 mln. EUR asignavimų, t. y. 83,9 % turimų asignavimų. Šio laikotarpio bendra nepanaudotų biudžeto asignavimų, skirtų rinkos priemonėms ir tiesioginei pagalbai, suma, palyginti su rodikliu, sudarė maždaug –1 780,2 mln. EUR tuo pačiu laikotarpiu. Komisijos nuomone, iki biudžetinių metų pabaigos biudžeto asignavimai ir toliau nebus pakankamai panaudojami. Tačiau dar per anksti numatyti, kokia bus galutinė suma. 1b subkategorijoje valstybių narių išlaidoms nuo 2005 m. spalio 16 d. iki 2006 m. gegužės 31 d. panaudota 3 838,6 mln. EUR asignavimų, t. y. 49,4 % turimų asignavimų. Šiuo metu Komisija tikisi, kad šiam sektoriui skirti asignavimai bus panaudoti taip, kaip siūloma 2006 m. biudžete. PRIEDAS [pic] [pic] [1] OL L 244, 2000 9 29, p. 27.